Peterjasie Patriot #90
Sjoe, ek is uiteindelik trug na weke se gerondryery! Dis darem maar so lekker om op kierieverlof te wees! Ons is sopas trug van 'n aangename reis deur Namibië, sommer 'n baie mooi plek daardie!
Lees alles omtrent ons reis (jammer dis Engels) en gaan kyk na die fotos ook, hier
Terwyl ons so lekker daar rondgery het, het ek ook mede reisgers ontmoet en lekker staaltjies en inligting uitgeruil. Net daar en dan besluit ek toe om 'n Reisigersforum te begin waar mense soos ons wat daarvan hou om te skuur met mekaar kan praat, raad vra en ook vertel van onlangse reise (in Afrikaans). Klik hier om te gaan kyk en dalk ook sommer deel te neem.
Onse Minette wat so lekker skryf het mos nou Stellenbosch toe verhuis maar ek het darem nog een van haar artikels wat ek nog nie geplaas het nie. Lekker lees!
En nou wil ek van my speelgoed verkoop, die speelding word nie ten volle benut nie en iemand anders sal dit beter kan gebruik. Dit behels 'n (verskoon die Engelse terme) 'n HP iPAQ POCKET PC 2490 tesame met 'n GARMIN GPS-10 BLUETOOTH GPS RECEIVER wat in effek 'n GPS van die PDA maak. Daarby het ek ook die Emaps sagteware (Digi-Nav 2006) wat vir jou 'n roete kan beplan en vir jou stap vir stap vat tot by jou bestmming enige plek in Suid Afrika. Daar is ook 'n oulike damesstemmetjie wat vir jou meedeel wanner jy moet afdraai! Baie handig! Dis nog nie al nie. Die pakket sluit ook die volgende sagteware in: Sasol eBirds, eGuide to African Mammals, eSnakes, Sasol eWildlife wat Insects, Spiders/Arachnids, Frogs, Reptiles, Birds, Mammals, Grasses, Trees en Wildflowers bevat. Die pakket is so te se splinternuut (begin April aangeskaf) en om dit vandag aan te koop sal R8700 kos. Hierdie is die ideale pakket vir die reisiger en buitelug entoesias, en dis joune vir net R4,500 kontant. Kontak my as jy wil gesels! peter@funkymunky.co.za
Dan het ek ook 'n baie goeie Sony DSC-F717 ( 5 megapixel) digitale kamera om te verkoop. Dit het nuut by die R9000 gekos en spog met 'n Carl Zeiss lens. Dit kom met spaar battery, ekstra 128 mb geheue skyfie en drasak, ook die nodige USB kabels om na jou rekenaar af te laai.
Net R2,500 kontant, ware winskoop
Stuur vir my epos vir meer inligting
Met al die realiteits-reekse op televisie het ek nog nooit werklik belanggestel om in te skryf nie. Ek sien byvoorbeeld nie kans vir 'n reeks soos "Big Brother" nie. En vir vasvra-kompetisies soos "Flinkdink" en "The Weakest Link" is ek te dom of te stadig. En vir "Noot vir Noot" is my musiekkennis te min.
Maar ek het nog altyd vir vriend en familie gesê wanneer Survivor die dag na Suid-Afrika kom, sal ek daarvoor inskryf. Met die wete egter dat hierdie Amerikaanse reeks van oorlewing, fisiese uitdaging, manipulasie en rugstekery op 'n afgeleë eiland nooit as 'n Suid-Afrikaanse produksie vervaardig sal word nie, want dit verg waarskynlik 'n enorme begroting. Dus is ek heeltemal veilig met my leunstoel bravade van "ek sal inskryf wanneer Survivor die dag na Suid-Afrika kom."
Survivor kom toe Suid-Afrika toe.
En 'n man hou mos by sy woord. Jy verstaan.
Ek skryf my toe in. Stuur my foto's en vorm in. Ek weet ek is maar een van derduisende en derduisende regoor die hele land, en uit al die tienduisende inskrywings word 600 vir 'n kortlys gekies. Net 600. Die persentasie moet iets wees soos 0.0003%. En ek is oud en lelik en niks besonders. Realisties gesproke is my kans dus zero. En ek is steeds veilig.
Ek is een van die 600 regoor die hele Suid-Afrika, uit al die derduisende. Dis ongelooflik, ek weet. Maar dis waar.
Die afgelope Saterdag (6 Mei) is my onderhoud in Kaapstad geskeduleer. Ek ontmoet van die ander moontlike survivors. WOW – wat 'n ondervinding!! Gaan deur die hele prosedure wat ure neem. Ek struikel met my Engels voor die tv-kameras en sê verkeerde goed op verkeerde tye. Dus is ek veilig en nie een van die 14 wat begin Julie na Panama vir die opname van Survivor vertrek nie. Nog nie die uitslag gehoor nie, maar ek weet. Jy verstaan.
Maar nou kom ek by die les wat ek geleer het. Wanneer 'n geleentheid aan jou deur kom klop, gryp dit met albei hande aan. Moenie verskonings soek van ek is te swak, lelik, oud, dom, onfiks, kranklik, te min ervaring of ander mense is beter as ek nie. En jy hoef ook nie altyd net te wen nie. Net om deel te neem, net om die kans te gryp en te kyk wat jy daarmee kan doen, is alreeds 'n oorwinning.
Staan op uit jou gemakstoel, klim uit jou gemaksone, skud jou vrese en fobies af en begin om te lewe. Jy het net een lewe, leef dan jou lewe. Want jy gaan aan die einde van jou lewe kom en spyt wees oor die geleenthede wat jy nie gebruik het nie. Jy gaan spyt wees oor dinge wat jy nie wou waag nie, plekke wat jy nie wou besoek nie, avonture waarvoor jy nee gesê het. Kaggelvure wat jy nie op koue wintersaande wou aansteek nie, want dit bemors die plek. Sonnige somersdae met die lug helderblou, en jy lê die dae om voor die televisie - eerder as om die berge uit te klim en jou voete in die waters van die groot oseaan te druk.
Moenie bang wees nie. Gryp geleenthede aan.
Om in te skryf vir Suvivor South Africa vir Panama was vir my een heerlike lekker ondervinding en avontuur wat ek vir die res van my lewe sal saamdra en koester. Ek het nooit ooit in my wildste drome kon dink dat ek sover sou kom nie.
Nou wag ek vir "Big Brother" en "The Amazing Race" en… wel noem maar op, ek is reg!!
"As die lewe nie 'n avontuur is nie, is dit betekenisloos." – Helen Keller
Die Steenkamp Familie
Hier is sommer 'n lekker familieblad. Met net 'n klein bietjie moeite kan enigeen 'n plekkie op die internet hê!
Ek moes lag, ons toer mos nog so deur Namibië en op 'n dag, na 'n LANG eentonige stuk pad waar absoluut NIKS te siene is nie, vlieg daar 'n tor teen die voorste ruit vas, kaplaks!
Merk Doreen ewe koel op: "Ten minste het ons nou derem iets om na te kyk!"
Mens kry mos Namibiese houtskool hier in SA te koop, en waar is my verbasing groot toe ek sien dat ek in Tsumeb in Namibië "Blue Bull" houtskool te koop kry. Weet nie of dit maar net my verbeelding was nie maar die houtskool se fut was maar gou uit, het maak gesukkel om die vleisie gaar te kry. Ek wonder maar net of daar dalk 'n boodskap in steek?
Daar verloor ek nou alweer 'n klomp intekenare!
Die volgende "resep" was aan my per epos gestuur, ek weet nie of dit werk nie, moet dit tog nie probeer voordat jy jou dokter geraadpleeg het nie, maar hier is dit vir wat dit werd is. (Ek self het vandag daarmee begin, ek sal volgende keer terugvoer gee.
Hierdie dieet kom van die "Special Memorial Hospital" en word gebruik om oorgewig hartpasiente vinnig gewig te laat verloor.
1 1/2kg Wortels
Geur met sout, peper en pietersielie.
Sny groente in kleinerige blokkies en top op met water. Kook vinnig vir 10 minute en verlaag dan die temperatuur sodat dit prut. Prut tot groente sag is. Eet die sop soveel as wat jy wil wanneer jy honger voel – so as jy heeldag honger voel E E T D I E S O P!!! . Eet soveel soos wat jy wil en wanneer jy wil. Die sop sal nie kaloriee byvoeg nie. Hoe meer jy eet hoe meer sal jy verloor. Jy mag onversoete tee en koffie drink. As jy melk saam met die tee en koffie drink moet dit vetvrye (skimmed) melk wees. Jy moet 6 – 8 glase water per dag drink.
Eet slegs sop en groente. Geen vrugte nie. Eet soveel van beide as wat jy wil. Geen boontjies, ertjies of mielies nie. Beloon jouself vanaand met 'n GROOT! gebakte aartappel en botter.
Eet soveel sop, vrugte en groente as wat jy wil. Moenie 'n aartappel eet nie. (Teen hierdie tyd behoort jy 2 – 3kg te verloor het as jy nie gekul het nie.)
Eet sop, piesangs en vetvrye melk. Eet ten minste 3 piesangs. Piesangs het hoe kaloriee en koolhidraad inhoud. Teen hierdie tyd sal jou liggaam bogenoemde nodige hê om die "cravings" teen te kant.
Eet sop, biefstuk/vis/hoender en tamaties. Jy mag 500g biefstuk/vis/hoender eet en 6 tamaties.
Teen hierdie tyd behoort jy 5 – 8kg te verloor het as jy nie gekul het nie. Jy kan solank aanhou met die diet as wat jy wil. Hierdie diet is ontwerp om vet vinnig te verbrand en om jou liggaaam van gifstowwe te reinig. Dit is heeltemal veilig – dit word immers vir hartpasiente gebruik voor 'n groot operasie. Dit is belangrik dat jy ten minste 24 uur voor jy alkohol inneem met die diet staak.
ONTHOU: HOE MEER JY VAN DIE SOP EET, HOE MEER SAL JY VERLOOR!!!
Ons het die sop [groente] alles baie fyn opgesnipper in 'n "versapper" – DIT IS REGTIG HEEEEEERLIK!!!
Ek sal enige terugvoer waadeer, stuur my asb epos
Ons was gsiet by die Musaion by Tukkies waar ons die Mathys Roets/Helené Bester vertoning ten bate van die Danville Hulpgroep bygewoon het. Het dit vreeslik baie geniet! Kyk hier na van die fotos wat ek geneem het.
Vir hoofpyn - Sny 'n aardappelan snytjies,sit langs di slaap van di hoof. Vlug sout op ruik is ook goed. Klein mosterd pleisterof Spaans vliegagter op di nel help oek.